Tonton Telefilem Suatukala, Hanya di Astro First Ekslusif Mulai Hari Ini
Mengabungkan 3 cerita dongeng dalam satu telefilem, Astro First Eksklusif bersama-sama Red Communications, Arie Zaharie Productions dan Lumatic Films. mempersembahkan sebuah telefilem terbaru yang berjudul Suatukala.  Suatukala menghimpunkan tiga hikayat dongeng rakyat yang cukup popular di nusantara iaitu Badang, Malin Kundang serta Merah dan Putih menjadikan ia sebuah kisah dongengan yang cukup padat dan segar kepada para penonton terutamanya kepada kanak-kanak. Lebih menarik, Suatukala telah menampilkan tiga pengarah yang berbeza yang berkongsi satu kerusi sutradara untuk menghasilkan karya yang cukup kreatif ini. Edison Cheam diberi kepercayaan untuk mengarahkan kisah Malin Kundang, Shamyl Othman mengarahkan Merah & Puteh manakala Nik Amir Mustapha mengarah kisah Badang. Antara yang membintangi filem ini adalah Wafiy Johan, Dynas Mokhtar, Zynakal, Firdaus Ghufran, Arif Karim untuk kisah Malin Kundang, Sweet Qismina, Syumaila, Sharifah Shahirah, Liza Othman, Sherry Alhadad untuk kisah dongeng Merah dan Putih manakala Harith Haziq, Qistina Raisah, Rykarl Iskandar, Megat Sharizal, Ruby Ooi untuk kisah dongengan Badang. Selain itu juga, Suatukala turut menampilkan Kamal Adli, Amer Raja Lawak dan Fatimah Abu Bakar. Telefilem Suatukala telahpun ditayangkan mulai hari ini (15 Mac) hanya di Astro Eksklusif Saluran 480 dan juga boleh didapati diplatform ‘streaming’ ‘On Demand